Title: T4 Kyberhygienia robotiikassa (5p)
Course: Robotiikka ja automaattiset järjestelmät - YAMK125-3002 > Section: Kyberhygienia Robotiikassa

Tehtävä T4: Robotiikan turvallisuus ja sen toteutus yrityksessä

Valitse yritys ja analysoi, kuinka hyvin sen robotiikkajärjestelmien tai automaation turvallisuus vastaa alan haasteisiin. Perustele vastauksesi käyttäen artikkeleiden näkemyksiä ja suosituksia sekä muita löytämiäsi aiheen lähteitä. Arviointi perustuu kolmeen osa-alueeseen, joista jokainen on pisteytetty. Maksimipistemäärä on viisi (5p.)

1. Verkkoturvallisuus, tietojen suojaaminen ja ohjelmistojen turvallisuus (2p.)

- Analysoi, miten yrityksessä on toteutettu robotiikkajärjestelmien verkkoturvallisuus. Käytetäänkö salattua tietoliikennettä, segmentointia tai muita keinoja tietovuotojen estämiseksi?
- Selvitä, miten pääsynhallinta on järjestetty. Perustuuko se esimerkiksi roolipohjaiseen pääsynhallintaan (RBAC), kaksivaiheiseen tunnistautumiseen tai muihin kehittyneisiin menetelmiin?
- Kerro, millaisia haavoittuvuuksia yrityksen robotiikkajärjestelmistä on havaittu tai mitä riskejä niihin voi liittyä. Ovatko esimerkiksi oletussalasanat, heikko tunnistautuminen tai suojaamattomat rajapinnat mahdollisia riskejä?
- Miten yritys päivittää ohjelmistojaan ja suorittaa haavoittuvuustarkastuksia. Onko käytössä säännöllisiä testauksia, ja miten mahdollisiin uhkiin reagoidaan?
- Miten turvalliseksi robotiikan ohjelmistoalustat on suunniteltu? Onko yrityksessä käytössä esimerkiksi suojattuja ohjelmistokehitysmenetelmiä tai estetty haitallisen koodin suorittaminen?

2. Fyysinen suojaus ja laitteiston turvallisuus (2p.)

- Selvitä, miten yritys suojaa robotiikkajärjestelmänsä fyysisiltä uhilta, kuten luvattomalta pääsyltä ohjausjärjestelmiin tai laitteistoihin.
- Millaisia haavoittuvuuksia laitteistotasolla (esim. firmware) voi esiintyä. Voiko hyökkääjä esimerkiksi päivittää laiteohjelmistoa tai ladata siihen haitallista koodia?
- Millä tavoin huoltotoimenpiteiden turvallisuus on varmistettu. Onko esimerkiksi etähuolto suojattu tai sallittu, ja miten varaosien ja päivitysten eheys varmistetaan?
- Kuinka säännöllisesti yritys tekee laitteistotarkastuksia ja turvallisuusarviointeja, ja kuinka hyvin ne vastaavat alan käytäntöjä.

3. Yhteenveto tärkeimmistä kohdista annetuista artikkeleista (1p.)

- Mitkä ovat kolme keskeistä robotiikan turvallisuusriskiä, joita artikkeleissa käsitellään.
- Miten artikkeleissa suositellut suojausmenetelmät vastaavat valitsemasi yrityksen käytäntöjä.
- Arvioi, mitkä ovat suurimmat haasteet, jotka estävät robotiikkajärjestelmien turvallisuuden parantamisen, ja miten niitä voisi ratkaista.

Muista merkitä viitteet kaikkiin allaoleviin lähteisiin ja tietenkin myös muihin mahdollisiin lähteisiin!